Gandia amplia l'horari de les piscines de Beniopa i Roís de Corella davant l'onada de calor
19 juliol 2024

## Gandia amplia l'horari de les piscines de Beniopa i Roís de Corella davant l'onada de calor19 juliol 2024Última actualització: 19 juliol 2024

![](../gestion/img/10327c9e00bda3d11599b0f403a213a5a82b7ea4e8c3b1f6975435c410ec30b9.jpg)  
  

A causa de l'onada de calor que Gandia viurà els pròxims dies, l'Ajuntament ha decidit **ampliar els horaris de les piscines de Beniopa i Roís de Corella fins a les 22.30 hores**. Així doncs, **el públic podrà gaudir d'aquests serveis durant les nits de dissabte i el diumenge 20 i 21 de juliol**.  
  
El **regidor d'Esports, Jesús Naveiro**, ha demanat a la ciutadania que es protegisca del sol, s'hidrate i evite les hores de màxima exposició per extremar les precaucions davant l'alerta que les autoritats sanitàries han decretat a tota la comarca.  
  
Des del departament d'Esports es recorda que **accedir a qualsevol de les dues piscines durant mig dia costa 2,20 € mentre que entrar tota la jornada costa 4,10 € (2,20 € si té menys de setze anys)**. Els **menors de cinc anys no paguen** import.